**A Fény Utcai Piac Kft. ügyvezetőjére, az ügyvezető helyettesére vonatkozó 2023. évi teljesítendő prémium feladatok**

A társaság hatályos Javadalmazási szabályzata alapján az ügyvezető igazgató és helyettese a társaság adott évi üzletpolitikai és gazdasági célkitűzéseinek eredményes megvalósítását elősegítő, hatékony, költségtakarékos működésre ösztönző javadalmazási formát lehet érvényesíteni. A prémium kitűzése lehetőség, amelyről az alapító dönthet. Amennyiben úgy dönt, hogy az ügyvezető igazgató és helyettese számára prémium-javadalmazási formát ír ki az adott évre arra a Felügyelő Bizottság tesz javaslatot. A prémium mértéke nem haladhatja meg az ügyvezető igazgató / ügyvezető igazgató helyettes éves díjazásának 50%-át. Az éves prémiumfeladatok értékelésére évente kétszer, a Felügyelő Bizottság adott évi első 6 hónap üzleti eredményeket értékelő illetve az év utolsó ülésén kerül sor. Prémium előleg kifizetésére legkorábban a Felügyelő Bizottság adott évi első 6 hónap üzleti eredményeket értékelő ülését követően kerülhet sor.

**Teljesítendő prémiumfeladatok**

1. az üzleti tervhez köthető, számszerűen nem mérhető, de értékelhető elvárás írható elő és/vagy új külső piaci szereplőkkel való együttműködések, kooperációk, szakmai együttműködések kialakítása

Külső partneri és szakmai együttműködések, partnerségek, közös projektek kialakítása, nyitvatartás tartási idő meghosszabbítása, növelése pl: Budapest Brand Tavaszi Fesztivál, Budapest Tuning Zenélő Piacok, Makers Market havi vásárok, Coca Cola szelektív hulladékgyűjtés bevezetése

A Fény Utcai Piac új arculatának kialakítása és bevezetése

Nemzetközi és hazai best practicek felkutatása és adaptálása

Prémiumhányad: 1/3

1. az üzleti terv elfogadása során megfogalmazott mutatók teljesítése és/vagy egyéb bevételek, új együttműködési, pályázati és szponzorációs bevételek szerzése hosszú lejáratú kötelezettségek csökkentése, úgymint az üzlethelyiségek egyszeri használatba vételi díjainak diszkonttal történő megváltása, visszavásárlása.

Hazai és nemzetközi pályázatokon való részvétel, sikeres pályázatok teljes körű és sikeres menedzselése. Állami vagy piaci, gazdasági szereplőkkel való együttműködések keretében szponzorációs vagy egyéb marketing pénzügyi források bevonása.

Prémiumhányad: 1/3

1. olyan szakmai feladatok teljesítése tűzhető ki, amelynek teljesítése a munkakör elvárható szakértelemmel és gondossággal való ellátásán túlmutató, objektíven meghatározható teljesítményt takar.

A többségi tulajdonos II. kerületi Önkormányzat és a Fény Utcai Piac sikeres működésének, projektjeinek minél szorosabb összekötése. A Piac budai közösségi térré alakítása, feliratkozás a legjobb budai programhelyszínek sorába. Pl: koncertek, tematikus piaci napok szervezése és lebonyolítása

Budai identitásnövelő tevékenységek pl: Buda Szóda szikvíz márka bevezetése és a termék elterjesztése a kerület lakossága és vendéglátó egységei körében.

Fenntarthatósági és környezetvédelmi projektek, beruházási tervek kidolgozása és eredményes megvalósítása.

Prémiumhányad: 1/3